**ELŐTERJESZTÉS**

**Szám: IKL/173-1/2021.**

**Tárgy: A szociális ellátásokról szóló rendelet elfogadása**

**Tisztelt Képviselő-testület!**

Iklanberény Községi Önkormányzat 2005-ben alkotta meg a szociális igazgatásról, az egyes szociális ellátásokról és a helyi lakáscélú támogatásokról szóló rendeletét.

A Vas Megyei Kormányhivatal célellenőrzés keretében vizsgálta a helyi önkormányzatok szociális ellátással kapcsolatos rendeleteit és önkormányzatunk esetében is javasolt módosításokat:

- a rendelet felhatalmazó rendelkezései hiányosak,

- a rendelet célját nem lehet szabályozni,

- a rendelet több, mára meghaladott fogalmat alkalmaz (pl. korlátozó gondnokság),

- a záró rendelkezések nem a jogszabályszerkesztésre vonatkozó előírásoknak megfelelőek.

Javaslom a Tisztelt Képviselő-testültnek, hogy a korábbi rendelet helyett alkosson új rendeletet.

A rendelet elfogadásához minősített többség szükséges.

A rendelet társadalmasításra kerül.

Bük, 2021. június 30.

Dr. Tóth Ágnes jegyző

**Iklanberény Községi Önkormányzat Képviselő-testületének**

**…/2021. (… . … .) önkormányzati rendelete**

**a szociális ellátásokról**

Iklanberény Községi Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 10. § (1) bekezdésében, 25.§ (3) bekezdés b) pontjában, 26. §‑ában, 32. § (1) bekezdés b) pontjában és (3) bekezdésében, 45. § (1) bekezdésében, 48. § (4) bekezdésében, 60. § (4) bekezdésében, 92. § (1) a) pontjában, 92.§ (2) bekezdésében, és 132.§ (4) bekezdésében kapott felhatalmazás alapján, az Alaptörvény 32. cikk. (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8a. pontjában szabályozott feladatkörében eljárva a következőket rendeli el:

**1. A szociális gondoskodás rendszere**

**1.§** Az önkormányzat a szociális gondoskodásra vonatkozó kötelezettségeinek teljesítését

a) pénzbeli- és természetbeni ellátások nyújtásával;

b) személyes gondoskodást biztosító alapellátás biztosításával teljesíti.

**2. Települési támogatások**

**2.§** A mindenkori hulladékgazdálkodási közszolgáltatási díj és a közüzemi költségek megfizetéséhez az önkormányzat rendkívüli települési támogatást nyújt azon iklanberényi lakóhellyel rendelkező magánszemély részére, akit a vonatkozó jogszabályok alapján díjfizetési kötelezettség terhel és akinek családjában az egy főre jutó jövedelem legfeljebb az öregségi nyugdíj mindenkori legkisebb összegének nyolcszorosa.

**3.§** A képviselő-testület kérelemre gyógyászati segédeszköz megvásárlásának támogatására támogatást nyújthat, azon iklanberényi lakóhellyel vagy tartózkodási hellyel rendelkező magánszemély részére, akinek családjában az egy főre jutó jövedelem legfeljebb az öregségi nyugdíj mindenkori legkisebb összegének nyolcszorosa. A kérelemhez mellékelni kell a segédeszközre vonatkozó orvosi javaslatot.

**4.§** (1) A képviselő-testület vissza nem térítendő támogatást állapíthat meg azoknak a házasoknak, jegyeseknek, élettársaknak, akik a 40 éves kort még nem töltötték be és lakást vagy lakóházat építenek, vásárolnak, vagy lakást bővítenek a községben.

(2) A támogatás felső határa 100.000,- Ft lehet, kivéve az önkormányzattól vásárolt telekingatlanra történő építkezést, amikor is a támogatás mértéke maximum 50.000,-Ft lehet.

(3) A támogatásban csak azok részesülhetnek, akik az önkormányzat által ilyen célra nyújtott támogatásban még nem részesültek, s erről írásban nyilatkoznak és akik építési jogosultságukat igazolták (bejelentés, építési engedély), vásárlás esetén adásvételi szerződéssel rendelkeznek, mely adásvételi szerződés nem közeli hozzátartozók között jött létre.

(4) A támogatás azonnal egy összegben visszafizetendő – a mindenkori jegybanki alapkamat mértékének megfelelő késedelmi kamattal együtt, amely a felszólítás kézhezvételétől esedékes - amennyiben a támogatott:

a) a támogatást jogosulatlanul vette igénybe,

b) a támogatással létesített vagy megvásárolt lakást a támogatási szerződés megkötésétől számított öt éven belül elidegeníti és a vételárat nem Iklanberény község területén fordítja lakásszerzésre vagy lakásépítésre,

c) a támogatással létesített vagy megvásárolt lakást a támogatási szerződés megkötésétől számított öt éven belül nem házastársa vagy gyermeke részére ajándékozza el.

A képviselő-testület a támogatás egy részének vagy egészének visszafizetése alól különös méltánylást érdemlő esetben az adóst mentesítheti. Nincs helye méltányosságnak a támogatás rosszhiszemű, jogtalan igénybevétele miatti visszatérítés esetén.

**5.§** (1) A képviselő-testület kérelemre gyógyászati segédeszköz megvásárlásának támogatására támogatást nyújt, azon iklanberényi lakóhellyel vagy tartózkodási hellyel rendelkező magánszemély részére, akinek családjában az egy főre jutó jövedelem legfeljebb az öregségi nyugdíj mindenkori legkisebb összegének nyolcszorosa. A kérelemhez mellékelni kell a segédeszközre vonatkozó orvosi javaslatot.

**6.§** (1) A polgármester azon iklanberényi lakóhellyel vagy tartózkodási hellyel rendelkező magánszemély részére, aki az három éjszakát elérő kórházi gyógykezelésben részesült és családjában az egy főre eső jövedelem nem haladja meg az öregségi nyugdíj mindenkori legkisebb összegének a nyolcszorosát, kérelemre évente egy alkalommal 20.000 forint települési támogatást állapít meg.

(2) A polgármester azon iklanberényi lakóhellyel vagy tartózkodási hellyel rendelkező magánszemély részére akinek gyermeke született és családjában az egy főre eső jövedelem nem haladja meg az öregségi nyugdíj mindenkori legkisebb összegének a nyolcszorosát, kérelemre 30.000,-Ft támogatás állapít meg.

**3. Rendkívüli települési támogatás**

**7.§** (1) Rendkívüli települési támogatásban részesülnek kérelemre vagy hivatalból azok, akik önmaguk, illetve családjuk létfenntartásáról más módon nem tudnak gondoskodni, vagy alkalmanként jelentkező többletkiadásuk miatt anyagi segítségre szorulnak és

a) akinek családjában az egy főre jutó jövedelem legfeljebb az öregségi nyugdíj mindenkori legkisebb összegének 150%-a vagy

b) egyedülálló személy esetén jövedelme az öregségi nyugdíj mindenkori legkisebb összegének legfeljebb 200%-a.

(2) A rendkívüli települési támogatás évente négy esetben adható folyamatosan, illetőleg külön-külön. Az egy alkalommal nyújtott segély legmagasabb összege az öregségi nyugdíj mindenkori legkisebb összegének 100 %-át nem haladhatja meg, de legalább 1000,-Ft. Az egy naptári éven belül megállapított települési támogatások együttes mértéke nem haladhatja meg az öregségi nyugdíj mindenkori legkisebb összegének 300%-át. Az eseti támogatásként nyújtott települési támogatás iránti kérelemhez mellékelni kell a többletkiadásokat hitelt érdemlően bizonyító dokumentumokat. Amennyiben azok a kérelem benyújtásakor nem állnak rendelkezésre, a Szt. 17.§ (1) bekezdésében foglaltakra figyelemmel utólagos elszámolási kötelezettséget kell előírni.

(3) A (2) bekezdéstől eltérően az elhunyt személy eltemettetésének költségeihez való hozzájárulásként megállapított rendkívüli települési támogatás - mivel a helyben szokásos legolcsóbb temetési költség: 285.000,-Ft - összege: 28.500,-Ft.

.

**4. Természetbeni ellátások**

**8.§** A köztemetésre vonatkozóan az Sztv. 48. §-ban foglaltak az irányadók azzal, hogy a polgármester a köztemetés költségének megtérítése alól akkor mentesítheti az eltemettetésre köteles személyt, ha a család egy főre jutó nettó jövedelme nem haladja meg az öregségi nyugdíj minimumának 150 %-át és az eltemettetésre köteles személynek vagyona nincs

**5. Személyes gondoskodást nyújtó ellátások**

**9. §** (1) A Szoctv. 62.§-ában meghatározott étkeztetésre jogosult az a rászoruló, aki

a) 70 éven felüli,

b) beteg és betegsége tényét kezelőorvos vagy szakorvos által kiállított szakvéleménnyel igazolni tudja,

c) fogyatékos és fogyatékossága tényét kezelőorvos vagy szakorvos által kiállított szakvéleménnyel igazolni tudja,

d) szenvedélybeteg és betegsége tényét kezelőorvos vagy szakorvos által kiállított szakvéleménnyel igazolni tudja,

e) pszichiátriai beteg és betegsége tényét kezelőorvos vagy szakorvos által kiállított szakvéleménnyel igazolni tudja,

f) hajléktalan.

(2) Az ellátás módja lehet:

a) helyben étkeztetés;

b) étkezés elvitele saját erőből;

c) étkezés házhoz szállítással.

(3) Az ellátásért térítési díjat kell fizetni. A térítési díjat az ellátást igénybe vevő jogosult köteles megfizetni. Amennyiben a jogosult jövedelemmel nem rendelkezik, a térítési díjat a jogosult tartására, gondozására kötelezett és képes személy köteles megfizetni.

**10. §** A Szoctv. 63.§-a szerinti házi segítnyújtást igény esetén biztosítja az önkormányzat.

**11.§** A Szoctv. 64.§-a szerinti családsegítést a Répcementi Önkormányzati Társulás család- és gyermekjóléti szolgálatánál vehető igénybe.

**6. Eljárási szabályok**

**12.§** (1) Az ellátás iránti kérelmet a Büki Közös Önkormányzati Hivatalnál (továbbiakban: Hivatal) lehet előterjeszteni az erre a célra rendszeresített formanyomtatványon.

(2) Amennyiben a szociális ellátást kérő az általa kérelmezett ellátás helyett más ellátásra lenne jogosult, erre a tényre a figyelmét fel kell hívni, illetőleg amennyiben a benyújtott iratok alapján annak feltételei fennállnak az ellátást részére hivatalból meg kell állapítani.

(3)  A települési támogatás és rendkívüli települési támogatás iránti kérelmet a rendelet 1. melléklete szerinti nyomtatványon kell előterjeszteni az abban meghatározott mellékletekkel.

(4) A rendeletben meghatározott támogatások felhasználásának ellenőrzését a jegyző végzi.

(5) Az ellenőrzés keretében a jegyző írásban felhívja az ellátásban részesülőt, hogy a támogatás kérelemben megjelölt célra történő felhasználását a felhívás kézhezvételét követő 15 napon belül igazolja.

(6) Az (5) bekezdésben meghatározott igazolás módja lehet különösen: a jogosult nevére szóló számla, az árucikk nevét is tartalmazó nyugta, közüzemi díj befizetéséről szóló csekkszelvény Hivatalnál bemutatása.

(7) Amennyiben a települési támogatás összege a 50.000.-Ft-ot nem haladja meg, a támogatás felhasználását a jogosult büntetőjogi és anyagi felelőssége tudatában tett, teljes bizonyító erejű magánokirattal is igazolhatja.

(8) A támogatásban részesülő személy köteles a támogatás felhasználásának ellenőrzésében együttműködni

**7. Záró rendelkezések**

**13. §** Hatályát veszti a szociális igazgatásról, az egyes szociális ellátásokról és a helyi lakáscélú támogatásokról szóló 18/2005. (XII. 29.) önkormányzati rendelet.

**14.§** Ez a rendelet 2021. szeptember 1. napján lép hatályba.

Mészárosné Nagy Mária Dr. Tóth Ágnes

polgármester jegyző

1. melléklet

a szociális ellátásokról szóló …/2021. (… …) önkormányzati rendelethez

**KÉRELEM**

**támogatás megállapítása iránt**

**I. 1. A kérelmező személyes adatai**

**Neve: ............................................................................................................................................**

**Születési neve: .............................................................................................................................**

**Anyja neve: .................................................................................................................................**

**Születési hely, év, hó, nap: .........................................................................................................**

**Lakóhely: ....................................................................................................................................**

**Tartózkodási hely: ......................................................................................................................**

**2. A kérelmezővel közös háztartásban élők száma:.......fő**

**A kérelmezővel közös háztartásban élők személyi adatai:**

|  |  |  |  |
| --- | --- | --- | --- |
| **név/születési név** | **születési hely év, hó, nap** | **anyja neve** | **rokonsági fok** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**II. Jövedelmi adatok**

|  |  |  |  |  |  |  |
| --- | --- | --- | --- | --- | --- | --- |
| **jövedelem típusa** | **kérelmező** | **közös háztartásban élő személyek** | | | | |
| **munkaviszonyból, foglalkoztatási jogviszonyból származó** |  |  |  |  |  |  |
| **társas és egyéni vállalkozásból, őstermelői, illetve szellemi és más önálló tevékenységből származó** |  |  |  |  |  |  |
| **alkalmi munkavégzésből származó** |  |  |  |  |  |  |
| **táppénz, gyed, gyes, gyet, családi pótlék** |  |  |  |  |  |  |
| **nyugellátás és egyéb nyugdíjszerű rendszeres szociális ellátások** |  |  |  |  |  |  |
| **önkormányzat és munkaügyi szervek által folyósított ellátások** |  |  |  |  |  |  |
| **egyéb** |  |  |  |  |  |  |
| **Összesen** |  |  |  |  |  |  |

**III. Vagyoni helyzet:**

A kérelmező és a vele együttélő közeli hozzátartozójának vagyona

A. Ingatlanok

1. Lakástulajdon és lakótelek-tulajdon (vagy állandó, illetve tartós használat): címe: ................. város/község ................... út/utca.................... hsz. alapterülete: ........... m2, tulajdoni hányad: ..........................., a szerzés ideje: ................ év

Becsült forgalmi érték:\* .......................................... Ft

Haszonélvezeti joggal terhelt: igen   nem (a megfelelő aláhúzandó)

2. Üdülőtulajdon és üdülőtelek-tulajdon (vagy állandó, illetve tartós használat): címe: ....................... város/község .................................. út/utca .................... hsz. alapterülete: ........... m2, tulajdoni hányad: ...................., a szerzés ideje: ................ év

Becsült forgalmi érték:\* .......................................... Ft

3. Egyéb, nem lakás céljára szolgáló épület-(épületrész-)tulajdon (vagy állandó használat): megnevezése (zártkerti építmény, műhely, üzlet, műterem, rendelő, garázs stb.): ............................ címe: ...................................... város/község........................... út/utca .................... hsz. alapterülete: ........... m2, tulajdoni hányad: ................., a szerzés ideje: ................ év

Becsült forgalmi érték:\* .......................................... Ft

4. Termőföldtulajdon (vagy állandó használat): megnevezése: .......................... címe: ........................................ város/község .............................. út/utca .................... hsz. alapterülete: ........... m2, tulajdoni hányad: ...................., a szerzés ideje: ................ év

Becsült forgalmi érték:\* .......................................... Ft

B) Egyéb vagyontárgyak

Gépjármű: '

a) személygépkocsi: ......................................... típus .................. rendszám

a szerzés ideje: .............................................................

Becsült forgalmi érték:\*\* .......................................... Ft

b) tehergépjármű, autóbusz: .............................. típus .................. rendszám

a szerzés ideje: .............................................................

Becsült forgalmi érték:\*\* .......................................... Ft

Megjegyzés:

Ha a kérelmező vagy családtagja bármely vagyontárgyból egynél többel rendelkezik, akkor a vagyonnyilatkozat megfelelő pontját a vagyontárgyak számával egyezően kell kitölteni. Amennyiben a vagyonnyilatkozatban feltüntetett vagyon nem a Magyar Köztársaság területén van, a forgalmi értéket a vagyon helye szerinti állam hivatalos pénznemében is fel kell tüntetni.

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  |  |  |  |
| \* Becsült forgalmi értékként az ingatlannak a településen szokásos forgalmi értékét kell feltüntetni. | | | | | | | | | | | | | | | | | |
| \*\* Becsült forgalmi értékként a jármű kora és állapota szerinti értékét kell feltüntetni. | | | | | | | | | | | | | | | | | |

**III. Az élethelyzet, amelyre tekintettel a támogatást kéri:**

....................................................................................................................................................

....................................................................................................................................................

....................................................................................................................................................

....................................................................................................................................................

....................................................................................................................................................

....................................................................................................................................................

....................................................................................................................................................

....................................................................................................................................................

....................................................................................................................................................

....................................................................................................................................................

....................................................................................................................................................

....................................................................................................................................................

....................................................................................................................................................

**III. Az elhunyt személyes adatai:**

**Neve: ............................................................................................................................................**

**Születési neve: .............................................................................................................................**

**Anyja neve: .................................................................................................................................**

**Születési hely, év, hó, nap: .........................................................................................................**

**Lakóhely: ....................................................................................................................................**

**Tartózkodási hely: ......................................................................................................................**

**Tájékoztató:**

**1. A kérelmezőnek az egy főre jutó jövedelmet igazolnia kell:**

- A családban élők jövedelmének igazolása a jövedelem típusának megfelelő irattal

(pl. munkáltatói igazolás) történik.

- A szociális igazgatásról és szociális ellátásokról szóló 1993. évi III. törvény 10.§ szerint:

"(2) A jogosultság megállapításakor

a) a **havi rendszerességgel járó** - nem vállalkozásból, illetve őstermelői tevékenységből (a továbbiakban együtt: vállalkozás) származó - **jövedelem esetén a kérelem benyújtását megelőző hónap jövedelmét,**

b) a **nem havi** rendszerességgel szerzett, illetve vállalkozásból származó jövedelem esetén a kérelem **benyújtásának hónapját közvetlenül megelőző tizenkét hónap alatt szerzett jövedelem egyhavi átlagát**

kell figyelembe venni, azzal, hogy a b) pont szerinti számításnál azon hónapoknál, amelyek adóbevallással már lezárt időszakra esnek, a jövedelmet a bevallott éves jövedelemnek e hónapokkal arányos összegében kell beszámítani.

2. A kérelemhez a **halotti anyakönyvi kivonatot** kell csatolni, ha elhunyt személy eltemettetésének költségeihez való hozzájárulásként kérik.

Alulírott kérelmező kijelentem, hogy a közölt adatok a valóságnak megfelelnek. Tudomásul veszem, hogy a jogosulatlanul és rosszhiszeműen felvett ellátást jogszabályban meghatározott módon vissza kell térítenem.

Iklanberény, ...........év.......................hó.....nap.

                                                                                 ...................................................................

                                                                                                         kérelmező

**Indokolás**

**a szociális ellátásokról szóló Iklanberény Községi Önkormányzat Képviselő-testületének**

**…/2021.(… . … .) önkormányzati rendeletéhez**

A jogalkotásról szóló 2010. évi CXXX. törvény szerinti előzetes hatásvizsgálati (17.§) és indokolási (18.§) kötelezettségnek az alábbiak szerint teszek eleget:

1. a tervezett jogszabály valamennyi jelentősnek ítélt hatása, különösen

a) társadalmi, gazdasági, költségvetési hatásai,

A rendelet célja, hogy az önkormányzat által biztosított ellátások szabályozásával biztosítsa a feladatellátás jogi kereteit.

Gazdasági, költségvetési hatása a rendelet megalkotásának: az ellátásokat jelenleg is biztosítja az önkormányzat, további támogatási forma biztosítása nem került szabályozásra.

b) környezeti és egészségi következményei: jelenleg nem ismert.

c) adminisztratív terheket befolyásoló hatásai,

Adminisztratív terhei a Büki Közös Önkormányzati Hivatalnak nem változnak.

2. a jogszabály megalkotásának szükségessége, a jogalkotás elmaradásának várható következményei,

Az önkormányzatnak rendeletben kell szabályozni a szociális ellátások szabályait, valamint meghatározni az átruházott hatáskörben eljáró szervet.

3. a jogszabály alkalmazásához szükséges személyi, szervezeti, tárgyi és pénzügyi feltételeket

Ezeket a feltételeket minden rendelet esetében biztosítani kell, jelenleg az eljáráshoz szükséges erőforrások rendelkezésre állnak a Büki Közös Önkormányzati Hivatalban.

Az indokolásban be kell mutatni azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismertetni a jogi szabályozás várható hatásait.

A megalkotás szükségességét a fentiekben részleteztem. A jogi szabályozás várható hatása, hogy a magasabb szintű jogszabálynak megfelelő módon történik a szociális ellátások biztosítása a településen.